Sciant tam presentes quam futuri quod Emirilla, vicecomitissa de Joigneio, concessit in elemosinam ecclesie Vallislucentis omnem partem terre que dicitur Grava, que est juxta viam que vadit de Laeio in nemore, juxta culturam Touche-Bovis; hoc laudavit filius Joduinus, vicecomes. Hujus rei testes sunt: Rainaudus, capellanus de Molinons; Felix Troia; Milo, prepositus; Josbertus tunc maior ejus; Martinus venator. Partem etiam quam habebat in hac terra Garnerius de Fosseio concessit ecclesie Vallislucentis; et hoc laudavit Hugo, filius ejus; presens fuit Iterus tunc maior.